Tiurkmenbaši įlanka

Tiurkmenbaši įlanka (, iki 1997 m. – Krasnovodsko įlanka) – Kaspijos jūros įlanka, įsiterpianti į vakarinius Turkmėnistano krantus. Nuo jūros įlanką skiria Šiaurės Čelekeno ir Tiurkmenbaši (Krasnovodsko) nerijos. Ilgis 46 km, plotis ties išėjimu 18 km, gylis iki 5–6 m.

Pakrantės išraižytos gausių įlankų ir užutėkių. Druskingumas – 12,8–16 ‰. Įlanka laivuojama, pakrantėje įsikūręs Tiurkmenbaši uostas. Pakrantėje sudarytas Hazaro valstybinis gamtos rezervatas.

XVIII a. vadinta Balkano įlanka. Įkūrus Krasnovodską, pervadinta pagal jį, o 1997 m. miestą pervadinus Tiurkmenbaši kartu pakeistas ir įlankos pavadinimas.

 Šaltiniai 

Kategorija:Turkmėnijos geografija
Kategorija:Azijos įlankos